På forsiden af et Anders And-blad, der udkom for snart to år siden, blev de unge læsere præsenteret for Rip, Rap og Rup, der rider på en hammerhaj.

Deres onkel Anders And forsøger at holde fast i halen på hajen, der i et krumspring oppe i luften, smiler og synes at finde hele episoden ret munter og uskyldig.

Men nederst i billedet ses akvariet på Østamager, Den Blå Planet, tegnet. Og øverst på forsiden af tegneseriebladet nævnes det desuden, at læserne kan vinde en præmie med Den Blå Planet.